**Қазақстан Республикасының**

 **Президенті**

 **Н.Ә. Назарбаевқа**

**«Қазақстан Республикасының сот жүйесi мен судьяларының мәртебесi туралы» Қазақстан Республикасының Конституциялық заңында көзделген ережелердi бекiту туралы» 2001 жылғы 26 маусымдағы № 643 Қазақстан Республикасы Президентінің Жарлығына өзгерістер енгізу туралы» Қазақстан Республикасы Президенті Жарлығының жобасына**

**ТҮСІНДІРМЕ ЖАЗБА**

13 наурыз 2017 жылы Қазақстан Республикасының Президенті Н.Ә. Назарбаевпен бес институционалды мемлекеттік реформаларды жүзеге асыру бойынша «Мемлекетті құрудағы 100 нақты қадам» Ұлт Жоспарын жаңғыртуды жүзеге асыру туралы Ұлттық комиссияның есебін тыңдап, осы жиналыста берген елбасының тапсырмасына сәйкес «Қазақстан Республикасының кейбір конституциялық заңдарына өзгерістер енгізу туралы» Қазақстан Республикасының Конституциялық заңының (бұдан әрі – заң) жобасына қол қойды.

Мемлекетімізде сот жүйесі құрамының сапасын жақсарту мақсатында «Қазақстан Республикасының сот жүйесі мен судьяларының мәртебесі туралы» Қазақстан Республикасының Конституциялық заңына өзгерістер енгізіліп, онда судьялардың кәсіби қызметін бағалау институтын жетілдіру қарастырылған.

Заңға енгізілген өзгерістерге сәйкес, судьялардың кәсіби қызметін бағалау нәтижесі бойынша атқарып отырған лауазымына сай емес, теріс деп таныса, онда судьяны лауазымынан босатуға негіз болып табылады.

Сондай-ақ, заңмен судьяны конкурс арқылы өткізбей бір соттан басқа сотқа ауыстыру тәртібі де реттелген, егер де Сот жюриінің судьяны басқа сотқа немесе басқа мамандыққа ауыстыру туралы шешімі қабылданған жағдайда.

Осыған байланысты, заңды сәйкестендіру мақсатында Сот жюриі туралы Ережеге тиісті өзгерістер енгізу қажет.

Бұдан басқа, еліміздегі судьялардың VII съезінде Қазақстан Республикасының Президенті Н.Ә. Назарбаевпен судьялардың жұмысына қоғамдық бақылауды күшейту жөнінде, оның ішінде сот әділдігін жүзеге асыру мәселесіне араласуды қоспағанда, азаматтардың судьялардың іс-әрекетіне келтірген өтініштерін қарауда Сот жюриінің жұмысын жетілдіруге іс-шаралар қабылдауға тапсырмалар берілген.

Осыған байланысты, аталған Жарлық жобасының шеңберінде Сот жюриі біліктілік комиссиясымен судьяның кәсіби қызметін бағалау барысында судьяның кандидатурасын тексеруде, іске қатысушылардың судьяның жұмысын бағалау жөніндегі талдау нәтижесі қосымша материал ретінде қаралатыны (белгілі бір судьяға қатысты сот отырысына қатысушыдан анкета алу нәтижесі) ережеге енгізілетін болады.

Азаматтардан түскен өтініштер бойынша Сот жюриінің мүшесі тікелей тексеру жүргізеді және оның отырысында осындай тексерулер жүргізуді қамтамасыз ету бөлігінде нақтылау үшін қосымша тексеру жүргізу мәселесін қарайды.

**Қазақстан Республикасы**

 **Жоғарғы Сотының**

 **Төрағасы Қ. Мәми**